Chuir grúpa den Lucht Siúil i dTiobraid Árann i leith an iarrathóra neamhspleách i bhfeachtas na huachtaránachta Peter Casey gur cleasaíocht ar mhaithe le poiblíocht a bhí ar bun aige nuair a thug sé cuairt ar láthair tithíochta conspóideach don Lucht Siúil i nDurlais.

Cháin grúpaí cearta daonna ar Pheter Casey tar éis dó ráiteas a dhéanamh gur ráiméis a bhí ann gur grúpa eitneach iad an Lucht Siúil.

Bhí Joan Freeman agus Gavin Duffy san ardchathair inniu agus iad ag leanúint lena bhfeachtas.

Dhírigh Gavin Duffy ar agallaimh le hiriseoirí ó pháipéirí nuachta ar maidin agus i mbun ciorcal comhrá i nGaeilge a bhí Joan Duffy.

Dúirt Gavin Duffy go leanfaidh sé lena chamchuairt timpeall na tíre ag an deireadh seachtaine ach gurb í an chloch is mó ar a pháidrín faoi láthair ná an chéad díospóireacht teilifíse eile.

Thug an t-iarrthóir Joan Freeman cuairt ar 'Ionad le chéile' i nDomhnach Cearna ar maidin, áit a raibh ciorcal comhrá i nGaeilge ar bun.

Ghlac Joan Freeman páirt sa chomhrá, ach is beag Gaeilge a labhair sí.

Dúirt sí leis na daoine a bhí i láthair go bhfuil sé i gceist aici Gaeilge a fhoghlaim, cuma má thoghfar mar uachtarán í, nó mura dtoghfar.

Seachtain feachtasaíochta atá fágthaí ag na hiarrthóirí anois roimh an lá vótála.